Toto sú mravce, ktoré pestujú hubu
a žijú v strednej a južnej Amerike.
Sú to úžasné tvory.
Nekonzumujú rastliny
ktoré zbierajú.
Zbierajú rastliny,
veľké množstvá listov,
ktoré rozrezávajú.
Krásne ich rozrezávajú svojimi
malými nožnicovitými čelusťami
a odnášajú ich naspäť do svojho hniezda,
kde ich používajú ako kompost, 
na ktorom pestujú hubu.
A je to tá huba, ktorú konzumujú.
Na hube sa tvoria malé hríbiky,
ktoré mravce žerú.
Takže mravce zbierajú kompost, 
na ktorom rastie huba.
Obrovské kolónie,
gigantické kolónie
týchto mravcov pestujúcich hubu.
Sú to farmárske mravce.
Existuje však aj iný druh
tejto huby, ktorý je škodca.
Škodca, ktorý napáda plodiny,
a ktorý sa špecializuje
výlučne na hubu pestovanú mravcami.
Takže tento typ huby rastie len 
v mravčích hniezdach,
nikde inde,
a tento škodca sa rozmnožuje len na hube,
ktorá je plodinou, ktorú pestujú mravce.
Je to prekvapujúca analógia k ľudskému poľnohospodárstvu,
A to je ešte len začiatok.
Mravce dokonca rozmnožovanie škodcu kontrolujú.
Požierajú škodcu z huby,
rovnako ako farmár pleje burinu.
Odstraňujú škodcu z huby.
Bolo experimentálne dokázané,
že ak odstránime mravcov,
škodcovi sa začne dariť a rozširuje sa.
Pokiaľ tam sú mravce,
šírenie škodcu je obmedzované.
Je ale ešte ďalší spôsob,
akým je škodca potláčaný.
Na zadnej časti tela mravca
sa nachádzajú malé bakteriálne prúžky.
Baktérie, ktoré tam žijú,
a žijú výlučne tam,
vylučujú antibiotikum,
ktoré napáda škodcu,
škodcu, ktorý napáda hubu
pestovanú mravcami.
Je to veľmi komplikovaný symbiotický vzťah
medzi mravcami, hubou, ktorú pestujú,
škodcom, ktorý napáda hubu,
a baktériami na zadnej časti tela mravcov,
ktoré napádajú škodcu.
